stanford-oval/wikipedia huggingface dataset:
אפופטוזה
בקרה > תעלות יונים > תעלות סידן

הסידן הוא שליח שניוני המשחק תפקיד חשוב ביותר במגוון תהליכים תאיים כמו פרוליפרציה, התמיינות, שעתוק ואפופטוזה. הסידן משמש כבקר חשוב של תהליך האפופטוזה, על כל שלביה, מתחילתה ועד לפאגוציטוזה הסופית של הגופיפים האפופטוטיים. בתנאים פיזיולוגיים תקינים, רמות הסידן המיטוכונדריאליות נמוכות, אך תחת תנאים פתולוגיים רמת הסידן עלולה לעלות. למשל, לסידן תפקיד חשוב בהתחלה ובהוצאה לפועל של האפופטוזה בממברנה הפנימית של המיטוכונדריה. הצטברות סידן מיטוכונדריאלי יכולה לגרום לפתיחת קומפלקס תעלת שינוי חדירות מיטוכונדריאלית (MPTP) בממברנה הפנימית; מאורע זה מלווה בנפיחות אוסמוטית ומביא ליצירת קרעים בממברנה של המיטוכונדריה, באופן שמתאפשר שחרור של חלבונים פרו-אפופטוטיים כמו ציטוכרום c לציטוזול.
תפקיד נוסף של הסידן באפופטוזה הוא היכולת לגרום דה-פוספורילציה ל-Bad באמצעות אקטיבציה תלוית-סידן של הפוספטאז קלצינורין. חלבון זה גורם לפירוק של Bad מהחלבון 14-3-3 בציטוזול ולתנועה שלו למיטוכונדריה שם הוא יכול לחסום את הפעילות האנטי-אפופטוטית של Bcl-xL.
כמו כן, הצטברות סידן במיטוכונדריה יכולה לאקטב קלפאין הממוקם בחלל הבין-ממברנלי. קלפאין מבקע את AIF המעוגן לממברנה הפנימית של המיטוכונדריה, כך שרסיס (fragment) של החלבון משוחרר מהמיטוכונדריה; רסיס ה-AIF נע לכיוון גרעין התא, שם הוא גורם לפרגמנטציה של הדנ"א ולדחיסה של הכרומטין. ל-AIF תפקיד חשוב באפופטוזה של נוירונים ושל תאים סרטניים מסוימים. לחלופין, עקת ER המתרחשת לאחר שינויים בהמואוסטזת הסידן ב-ER עלולה לאקטב חלבוני קספאז 12 הממוקמים ב-ER, ובכך להפעיל תהליך אפופטוטי שאינו תלוי מיטוכונדריה.
רמות הסידן בציטוזול, במיטוכונדריה וב-ER מבוקרות על ידי תעלות יונים חדירות לסידן הממוקמות בממברנה של אברון תוך-תאי ספציפי או בממברנת התא. תעלות הסידן הללו הן מאוד הטרוגניות ומגוונות, וכוללות משפחות שונות של תעלות - תעלות TRP (תעלות יונים המתווכות את תגובת התא לגירויים על ידי שינוי מידת החדירות ליון ספציפי), תעלות SOC (להן תפקיד חשוב בבקרה ובשמירה על מאגרי הסיגן התוך-תאיים, בייחוד ב-ER), תעלות סידן תלויות מתח, יוניפורט סידן מיטוכונדריאלי (MCU; מאפשר מעבר בכיוון אחד מהציטוזול למיטוכונדריה), תעלות אניונים תלויות מתח (VDAC), רצפטורים של אינוזיטול טריפוספט ושל ריאנודין, ועוד. תעלות אלו תורמות לשינויים בריכוז הסידן התוך-תאי - i[ {\ce {CA^2+}}] בכך שהן מספקות מסלולי כניסה לסידן, מווסתות את הכוח המניע את כניסת הסידן וכן מספקות מסלולי כניסה/יציאה תוך-תאיים לסידן מתוך/לתוך אברונים שונים. כך, ויסות של הביטוי והפעילות של תעלות יונים חדירות לסידן, משפיע על ריכוזי הסידן התוך-תאיים וכתוצאה מכך על תהליכים תלויי סידן, בהם גם האפופטוזה.
בקרה > תעלות יונים > תעלות אשלגן

בהיותו היון הפרדומיננטי בתוך התא, ליוני האשלגן יש השפעה רבה על נפח התא, וירידה בריכוזם עלולה לגרום להתכווצות התא (שההוא אחד מהמאפיינים המורפולוגיים של האפופטוזה). בנוסף, ירידה בריכוז האשלגן התוך-תאי עלולה לגרום להפעלה של קספאזות ונוקלאזות, דבר שיכול להוביל לאפופטוזה. מחקרים שונים אף מצאו שריכוז אשלגן חוץ-תאי גבוה יכול לעכב את הפעלתם של 2 המסלולים העיקריים של האפופטוזה - הפנימי והחיצוני. תעלות אשלגן הן חלבונים טראנס-ממברנליים המתווכים זרימה של יוני אשלגן על פי הגרדיאנט האלקטרו-כימי שלהם. תעלות אלו מצויות במגוון רחב של תאים, ומעורבות במספר רב של תהליכים תאיים בהם גם אפופטוזה.
יוני האשלגן משמשים כפקטור פרו-אפופטוטי, ותעלות האשלגן המצויות בממברנת התא מתווכות את כניסתן ולמעשה מבקרות את תהליך האפופטוזה. מאחר שיש מגוון של תעלות אשלגן, התעלה הספציפית שמעורבת בתהליך זה משתנה מתא אחד לאחר, ותלויה בסוג התא ובגירוי האפופטוטי. למשל, תעלת KCNB1 מבקרת באופן ספציפי אפופטוזה-מתווכת חמצון וסטאורוספורין בנוירונים. לעומת זאת, בתאי גליובלסטומה, תעלת IK מעורבת בהפעלת המסלול הפנימי של אפופטוזה מתווכת סטארוספורין, בעוד תעלת BK מעורבת בהפעלת המסלול החיצוני של אפופטוזה מתווכת סטארוספורין.
לאקטיבציה של תעלות אשלגן על ידי ציטוכרום c נודע תפקיד חשוב בהתחלת התהליך של ירידת נפח התא אצל תאים העוברים אפופטוזה. לעומת זאת, ביטוי ביתר של החלבון bcl-2 מזרז את האינ-אקטיבציה של תעלות ה-KCNA5, KCNB1, ו-Kv1.1 וכן מביא לירידה בביטוי ה-mRNA שלהן, אצל תאי שריר חלק וסקולריים (המצויים בכלי הדם); זוהי דוגמה למנגנון נוסף המדגים את תכונותיו האנטי-אפופטוטיות של BCL-2 המערב תעלות אשלגן. בממברנה של המיטוכונדריה קיימות תעלות אשלגן המבקרות בין היתר את נפח המיטוכונדריה, את ייצור ה-ROS ואת סינתזת ה-ATP. כך, שינויים עלולות לגרום להפרעה להומאוסטזיס התקין של המיטוכונדריה ולהוביל להפעלת אפופטוזה.
ביטוי חריג של תעלות האשלגן בתא נצפה לעיתים קרובות בסוגים שונים של תאים סרטניים. עם זאת, חלק מתאים אלו מאופיינים בעלייה בביטוי תעלות האשלגן ואילו אחרים דווקא בירידה בביטוין. לכן מסתבר שתרומתן של תעלות האשלגן לבקרה של אפופטוזה בתאים סרטניים תלויה בסוג הסרטן, בסוג תעלות האשלגן, ברמות הביטוי שלהן, במיקום התוך-תאי שלהן ובהשפעתם של פקטורים פרו ואנטי-אפופטוטיים.
יש לציין שלירידה בריכוז יוני האשלגן התוך-תאי אין תפקיד אובליגטורי בכל סוגי האפופטוזה; חוקרים, למשל, הוכיחו כי אפופטוזה מתווכת קספאז 3 באואוציטים של צפרדע רפואית אינה תלויה בריכוז האשלגן התוך-תאי.
בקרה > תעלות יונים > תעלות נתרן

עלייה בריכוז הנתרן התוך-תאי מתרחשת בשלבים המוקדמים של תהליך האפופטוזה, וכן בשלבים מאוחרים יותר. לנתרן קיים תפקיד בקביעת המאפיינים המורפולוגיים של התא במהלך אפופטוזה; נמצא כי בהיעדר רמות פיזיולוגיות תקינות של נתרן, הגירוי האפופטוטי מוביל לנפיחות (המאפיינת בדרך כלל נקרוזה יותר מאשר אפופטוזה) ולא להתכווצות התא, וזאת על אף שיתר התכונות האפופטוטיות כגון ביקוע של קספאזות, פרגמנטציה של דנ"א וכו', מתקיימות. תעלות נתרן הן חלבונים ממברנליים אינטגרליים המתווכים כניסה של יוני נתרן לתוך התא. בתהליך האפופטוזה מעורבים תעלות נתרן שונות, בהן תעלות נתרן תלויות מתח (VGSC), תעלות נתרן אפיתליאליות (ENaCs), תעלות סידן רגישות לחומצה (ASICs) ותעלות NALCN.
מחקרים הציעו תפקידים נוספים שתעלות הנתרן בתא תורמות להם, למשל ליצירת הדה-פולריזציה של ממברנת התא הנצפית לעיתים קרובות בתחילת תהליך האפופטוזה. בנוסף, שתעלות הנתרן יכולות לווסת גם את זרם יוני האשלגן, על ידי עירור של תעלות האשלגן המוסקריניות (KACh) או של תעלות נתרן מצומדות לחלבון G (‏GIRK או Kir3). ייתכן גם ותעלות נתרן שאינן סלקטיביות (כדוגמת תעלות ממשפחת ה-TRP), אשר חדירות ליוני הנתרן, הן בעלות פוטנציאל לבקר את תהליך האפופטוזה במנגנון תלוי-נתרן.
ביבליוגרפיה

Redza-Dutordoir, Maureen, and Diana A. Averill-Bates. "Activation of apoptosis signalling pathways by reactive oxygen species." Biochimica et Biophysica Acta (BBA)-Molecular Cell Research 1863.12 (2016): 2977-2992.
הערות שוליים

↑  מוות תאי מתוכנת – כרוניקה של מוות ידוע מראש, פרופ' אלי ארמה
1 2 3  Kondratskyi, Artem, et al. "Ion channels in the regulation of apoptosis." Biochimica et Biophysica Acta (BBA)-Biomembranes 1848.10 (2015): 2532-2546.
| תהליכים בתא |
| --- | --- | --- |
| מחזור התא | מחזור התא • מיטוזה • מיוזה • פליגה • אפופטוזה |  |
| חומצות גרעין וייצור חלבונים | שכפול DNA • שעתוק • שחבור • שחבור חליפי • תרגום |  |
| מטבוליזם | נשימה תאית • גליקוליזה • מעגל קרבס • זרחון חמצוני • תסיסה • גלוקונאוגנזה • מסלול הפנטוז פוספט • פוטוסינתזה • ניטריפיקציה |  |
| --- | --- |
בקרת זהויות :  NLI: 987007548987205171  BnF: cb12463578d (data)  LCCN: sh91000743  NDL: 01046102  NKC: ph182376
בית הקברות מונפרנאס

| --- | --- |

 פרטי בית הקברות
 תאריך הקמה:  1824 
 שטח:  18.72 הקטאר
 מספר קבורים:  35,000 
 אתר רשמי
 מיקום:  3 boulevard Edgar-Quinet, 75014 Paris, France 
 קואורדינטות:  48°50′16″N 2°19′42″E﻿ / ﻿48.83778°N 2.32833°E﻿ / 48.83778; 2.32833
  (למפת פריז מוגדלת) בית הקברות מונפרנאס(למפת פריז רגילה) בית הקברות מונפרנאס
 
בית הקברות של מונפרנאס
בית הקברות מונפרנאס (בצרפתית: Cimetière du Montparnasse) הוא בית קברות מפורסם הממוקם ברובע ה-14 בפריז, צרפת.
היסטוריה

החל משנת 1726 נאסרה הקמת בתי הקברות בתוך תחום העיר, על כן החלו לבנותם בפרוורי העיר. במסגרת זו נבנו בית הקברות של מונמארטר בצפון, פר לשז במזרח, ובית הקברות מונפרנאס בדרום.
השטח עליו נבנה בית הקברות שימש בעבר חוות חקלאיות, ונרכש בתחילת המאה ה-19 על ידי נציג ממשלת צרפת למטרה זו. ב-25 ביולי 1824 התקיימה ההלוויה הראשונה בבית הקברות, המכונה גם "בית הקברות הדרומי".
שטחו של בית הקברות הוא כ-190 דונם, וכמו כן שתולים בו כ-12,000 עצים ומיני צמחים רבים, והוא מהווה "ריאה ירוקה" משמעותית של הבירה.
בית הקברות מהווה כיום אתר תיירותי בשל מספרם הרב של האמנים והידוענים הקבורים בו. בין היתר טמונים בו שארל בודלר, ז'אן-פול סארטר, סימון דה בובואר, סמואל בקט, גי דה מופאסאן, סנט-בב, קלוד סוטה, אלכסנדר אלכין, קונסטנטין ברנקושי, מרגריט דיראס, סזר פרנק, אז'ן יונסקו, אנרי פואנקרה, ז'אן-פייר רמפל, קאמי סן-סנס, ג'ין סיברג, ג'יין בירקין, גסטון מספרו וואלרי קונסן. כמו כן קבורים בו אישים יהודים צרפתים נודעים, ובהם: אלפרד דרייפוס, הרב צדוק כהן, גוסטב קהן, סרז' גינסבורג, חיים סוטין, רנה קאסן, מוסה עבאדי, הרב ישראל לוי, שמואל שאול לוי ורולנד מורנו.
אנתוני בלאק

| --- | --- |

 לידה:  20 בינואר 2004 (בן 20) לאס קולינאס, אירווינג, טקסס, ארצות הברית
 שם מלא:  אנתוני דייוויד בלאק
 עמדה:  קלע, רכז
 גובה:  2.01 מטרים
 מספר:  0
 מכללה:  אוניברסיטת ארקנסו (2022–2023)
 דראפט:  בחירה שישית, 2023 אורלנדו מג'יק
 קבוצות כשחקן
 2023–:  אורלנדו מג'יק
 
אנתוני דייוויד בלאק (באנגלית: Anthony David Black; נולד ב-20 בינואר 2004) הוא כדורסלן אמריקאי המשחק בעמדות הקלע והרכז בקבוצת אורלנדו מג'יק מליגת ה-NBA.
קריירה

בלאק גדל בטקסס ושיחק כדורסל בתיכונים מקומיים, ולאחר שהרשים – נבחר לשחק במשחק מקדונלד'ס אול-אמריקן של 2022, ובאותה שנה השתתף גם בנייקי הופ סאמיט.
לאחר שדחה הצעות מהאוניברסיטאות גונזגה ו-TCU ומאוניברסיטת המדינה של אוקלהומה, ולאחר ששקל גם להצטרף לג'י ליג איגנייט – בחר בלאק לשחק עבור קבוצת הכדורסל של אוניברסיטת ארקנסו. ב-22 בנובמבר 2022 קלע 26 נקודות בניצחון קבוצתו 80–54 על לואיוויל. יום למחרת, קלע שוב בלאק 26 נקודות, בהפסד קבוצתו 87–90 לקרייטון.
בתום עונה אחת, הכריז כי יתמודד בדראפט 2023 ב-NBA.
הערות שוליים

↑  Five-star basketball phenom Anthony Black is ruled ineligible by DEC after transfer to Duncanville, Dallas News, ‏2021-10-08 (באנגלית)
↑  Musselman, Arkansas add 3rd 2022 5-star recruit, ESPN.com, ‏2022-03-28 (באנגלית)
↑  The Athletic Staff, Anthony Black commits to Arkansas, The Athletic (באנגלית)
↑  Five-star guard Anthony Black trims list to NBA G-League and five schools, including Gonzaga | The Spokesman-Review, www.spokesman.com
↑  Anthony Black has arrived for Arkansas, HawgSports.com (באנגלית אמריקאית)
↑  Ranking college basketball's best freshmen: Arkansas' Anthony Black is first Freshman of the Week for 2022-23, CBSSports.com (באנגלית)
↑  Arkansas star freshman Black enters NBA draft, ESPN.com, ‏2023-04-12 (באנגלית)
בירגיטה, דוכסית גלוסטר

| --- | --- |

 לידה:  20 ביוני 1946 (בת 78) אודנזה, דנמרק 
 מדינה:  הממלכה המאוחדת 
 בן או בת זוג:  הנסיך ריצ'רד, דוכס גלוסטר (8 ביולי 1972–?) 
 פרסים והוקרה
 ליידי הצלב הגדול במסדר הוויקטוריאני המלכותי 
 
בירגיטה, דוכסית גלוסטר (באנגלית: Birgitte, Duchess of Gloucester; נולדה ב-20 ביוני 1946) היא רעייתו של הנסיך ריצ'רד, דוכס גלוסטר (אשר ניצב במקום ה-30 בסדר הירושה לכתר הבריטי).
ביוגרפיה

בירגיטה אווה הנריקסן נולדה באודנסה כבת הצעירה במשפחה לאב עורך דין, בתחילה התחנכה בעיירה ולאחר מכן השלימה את לימודיה התיכוניים בלוזאן ובקיימברידג', ב-1966 כשהוריה נפרדו היא אימצה את שם הנעורים של אמה ואן דאורס, היא למדה שלוש שנים בקופנהגן וב-1971 חזרה לאנגליה על מנת לעבוד בשגרירות דנמרק בלונדון.
היא פגשה את הנסיך ריצ'רד, בנו של הנסיך הנרי, דוכס גלוסטר לראשונה בקיימברידג' בשנות ה-60, בפברואר 1972 הם התארסו, הנסיך עיצב עבורה טבעת נישואים העשויה מכסף ואלמוגים, ביולי אותה שנה הם נישאו, שישה חודשים לאחר חתונתם נהיה הנסיך לדוכס גלוסטר והיא לדוכסית, בהמשך גם נולדו לזוג שלושה ילדים.
משנת 1997 היא משמשת כנשיאת האקדמיה המלכותית למוזיקה, היא התלוותה לבעלה במהלך ביקוריו הרשמיים במדינות שונות, בין היתר נכחה בחגיגות השבעים של אולף החמישי, מלך נורווגיה, בני הזוג מתגוררים בארמון קנזינגטון.
בירגיטה יונסדוטיר

| --- | --- |

 לידה:  17 באפריל 1967 (בת 57) רייקיאוויק, איסלנד 
 מדינה:  איסלנד 
 מפלגה:  תנועת האזרחים, מפלגת הפיראטים 
 birgitta.is
 
 
בירגיטה יונסדוטיר (באיסלנדית: Birgitta Jónsdóttir; נולדה-17 באפריל 1967) היא פוליטיקאית ומשוררת איסלנדית. כיום היא חברת פרלמנט באלת'ינגי מטעם המחוז המערבי, ומייצגת את מפלגת הפיראטים, לאחר שנבחרה בבחירות 2013. היא הייתה בעבר חברת פרלמנט מטעם מחוז רייקיאוויק הדרומי מ-2009 ל-2013.
בשנת 2016 התפטר ראש הממשלה האיסלנדי סיגמונדור דויד גונלאוגסון. בעקבות כך התקיימו בחירות במדינה, ובהן קיבלה מפלגתה של יונסדוטיר מנדט להרכבת הממשלה החדשה, לאחר שהגיעה למקום השלישי באותן הבחירות.
הערות שוליים

↑  הפיראטים באיסלנד קיבלו מנדט להרכיב ממשלה, באתר ynet, 3 בדצמבר 2016
| --- | --- |
בקרת זהויות :  PLWABN: 9810538491205606  ISNI: 0000 0003 9414 3768  LCCN: nb2017006701  NTA: 337821577  SUDOC: 248192299  VIAF: 288607376   WorldCat (עם VIAF): 288607376 
ערך זה הוא קצרמרבנושא פוליטיקאים ובנושא איסלנדים. אתם מוזמנים לתרום לוויקיפדיה ו.
אנריקו צ'רוטי

| --- | --- |
אין תמונה חופשית
 לידה:  1806 קרמונה, איטליה 
 פטירה:  1883 (בגיל 77 בערך) 
 מדינה:  ממלכת איטליה 
 מקצוע:  בונה כינורות
 
אנריקו צ'רוטי (באיטלקית: Enrico Ceruti; ‏ 1806–1883) היה בונה כינורות איטלקי יליד קרמונה, הידוע כאחרון בשושלת המפוארת של בוני כלי קשת בקרמונה.
ביוגרפיה

אנריקו היה בנו של ג'וזפה צ'רוטי ונכדו של ג'ובאני באטיסטה צ'רוטי. נוסף לבניית כלי נגינה, היה פעיל גם כסוחר בכלים עתיקים משובחים ועמד בקשרי מסחר עם לואיג'י טאריסיו (Luigi Tarisio) ועם ז'אן-בטיסט וויון (Jean-Baptiste Vuillaume).
בהיותו דור שלישי לבוני כינורות, למד אנריקו את משלח ידו מאביו ג'וזפה, וכמוהו גם ניגן בקונטרבס. בשנת 1826 עזב את בית המשפחה. ברשומות הוא מופיע בשנת 1830 כבונה כינורות, אם כי מן השנים שלפני 1840 נותרו רק כלים ספורים שיצר. מומחים מעלים סברה, כי אנריקו עבד עם אביו בשנות ה-40' וה-50' של המאה ה-19, סיבה אפשרית לנדירותם יוצאת הדופן של כלים מעשה ידי ג'וזפה בתקופה זו. אנריקו עלה על אביו הן כבונה כלי נגינה והן כנגן קונטרבס.
בתקופה שבה טובי היצרנים האירופאים חיקו את סטרדיואריוס ואת גוארנרי דל ג'זו, בחר אנריקו בנתיב שונה. עבודתו מלמדת, כי שאב את השראתו במידה רבה ממשפחת ברגונצי. אנריקו הציג את כלי הנגינה  שבנה בתערוכות בערים שונות באירופה, אך על אף זכייה במדליה בלונדון, נראה שעבודתו לא זכתה להערכה רבה מחוץ לאיטליה ועל כן לא צבר עושר רב. בין תלמידיו  הנודעים גאטנו אנטוניאצי.
לקריאה נוספת

Duane Rosengard, Contrabbassi Cremonesi, Ed.Turris, Cremona, 1992.
The Late Cremonese - by Erin Shrader STRINGS magazine
The Late Cremonese Makers - Dmitry Gindin
Four Centuries of Violin Making - Tim Ingles
Vannes, Rene (1985) [1951]. Dictionnaire Universel del Luthiers (vol.3). Bruxelles: Les Amis de la musique. OCLC 53749830.
William, Henley (1969). Universal Dictionary of Violin & Bow Makers. Brighton; England: Amati. ISBN 0901424005.
Walter Hamma, Meister Italienischer Geigenbaukunst, Wilhelmshaven 1993, ISBN 3-7959-0537-0
הערות שוליים

↑  צ'ארלס בר ודואן רוזנגארד, "אנריקו צ'רוטי", מילון גרוב למוזיקה ומוזיקאים אונליין
↑  בר ורוזנגארד, שם
↑  בר ורוזנגארד, שם
ארמנים בישראל

| --- | --- |

מפת הרובע הארמני בהעיר העתיקה
 ריכוזי אוכלוסייה עיקריים
 ירושלים, חיפה, חולון, נצרת
 שפות
 ארמנית, ערבית, עברית
 דת
 נצרות
קהילת הארמנים בישראל מונה בין 5,000 ל-6,000 (חלקם גם מתגוררים ברשות הפלסטינית) אנשים והם מהווים חלק נכבד מאוכלוסיית העיר העתיקה בירושלים.
רוב הארמנים בישראל הם נוצרים אורתודוקסים, אך יש קיים מיעוט של ארמנים קתולים וארמנים אוונגליסטים. הארמנים האורתודוקסים הם תחת חסותה של הפטריארכיה הארמנית ואילו הקתולים תחת חסותה של הכנסייה הקתולית הארמנית.
היסטוריה > התקופה ההלניסטית

כבר במאה ה-1 לפנה"ס הייתה נוכחות ארמנית מינורית בארץ ישראל, זאת לאחר שמלך ממלכת ארמניה העתיקה, טיגראנס הגדול הפך את יהודה לוואסל של הממלכה הארמנית.
היסטוריה > התקופה הביזנטיות

העלייה לרגל הארמנית הראשונה לארץ ישראל הייתה משלחת ארמנית של מספר כמרים בתחילת המאה ה-4, מאז, צליינים ארמנים תמיד עלו לרגל לירושלים. למעשה, אין היסטוריה של ירושלים הנוצרית ללא הנוכחות הארמנית מאז אותה משלחת. הפטריארכיה הארמנית של ירושלים הוקמה ב-638.
בסוף התקופה הביזנטית היו בירושלים 70 מבנים של מוסדות וכנסיות ארמניות. שרדו מהם שני אתרים: באתר ברחוב הנביאים, קרוב לשער שכם ובתחומי המנזר הרוסי בהר הזיתים - טור מלכא. הפטריארכיה הארמנית בירושלים נמצאת בה ברצף משנת 1311. מרכז הכנסייה הגריגוריאנית נמצא ברובע הארמני בעיר העתיקה.
היסטוריה > התקופה העות'מאנית

בשנת 1833 נוסד בית הדפוס הארמני הראשון בירושלים בקתדרלת יעקב הקדוש. הגיליון הראשון של "SION", הירחון הרשמי של הפטריארכיה הארמנית, הופץ לראשונה לציבור בשנת 1866. ב-1841 נוסד הסמינר התאולוגי הארמני הראשון בעיר רמלה, ועבר לרובע הארמני בשנת 1845. בשנת 1929 נפתח בירושלים בית הספר הארמני ("Serpots Tarkmanchats Varjaran") הפועל עד היום.
החל משנות ה-50 של המאה ה-19, רבים מהארמנים הפכו לצלמים שפעלו לצלמים הכ הצלם הארמני, גאראבד קריקוריאן הפעיל סדנת צילום ברחוב יפו בשנות ה-70 של המאה ה-19, אחד מתלמידיו היו ח'ליל רעד שנחשב לצלם הערבי הראשון בארץ הקודש.
בזמן מלחמת העולם הראשונה גדלה הקהילה הארמנית, לאחר הגעתם של פליטים ויתומים שניצלו מרצח העם הארמני. הללו התיישבו בעיקר בירושלים, אך גם ביפו, חיפה, עכו ומספר כפרים בגליל.  בעקבות זאת הוקם כפר הניצולים הארמנים שייח' בראק, שננטש לאחר מכן בשנת 1981.
היסטוריה > התקופה הבריטית

ב-1919 הובאו לירושלים מספר אומנים ארמנים לשיפוץ האריחים של חזית כיפת הסלע, חלק מאותם אמנים נשארו בירושלים לאחר שסיימו לשפץ את כיפת הסלע ופיתחו את אמנות הקרמיקה הארמנית בעיר.
לפני מלחמת העצמאות היו בארץ ישראל לכל היותר 10,000 ארמנים. לאחר מלחמת העצמאות ובעקבות חלוקת ירושלים היו בארץ ישראל שתי קבוצות של ארמנים: קבוצה אחת של ארמנים בעלי אזרחות ישראלית שהתגוררו בשטחי ישראל וקבוצה אחת של ארמנים בעלי אזרחות ירדנית שהתגוררו מעבר לקו הירוק (רובם התגוררו ברובע הארמני).
הערות שוליים

↑  "For Armenians in Israel, a Sad Holiday and an Identity Crisis Following Nagorno-Karabakh Conflict". Haaretz (באנגלית). נבדק ב-2022-12-11.
↑  "A Centuries-Old Presence in the Holy Land". אורכב מ-המקור ב-2014-02-24. נבדק ב-2014-02-20.
↑  Jerusalem The Old City The Urban Fabric and Geopolitical Implications (PDF). International Peace and Cooperation Center. 2009. p. 43. ISBN 978-965-7283-16-5. אורכב מ-המקור (PDF) ב-28 בספטמבר 2013. נבדק ב-30 באוגוסט 2013. {{cite book}}:  (עזרה)
↑  ארמנים בישראל, ארמניה: מידע פורטלי, 2014
↑  יאיר אורון, הכחשה : ישראל ורצח העם הארמני, פרק 3, עמ' 62–63.
↑  נורית כנען-קדר, הקרמיקה הארמנית של ירושלים: שלושה דורות, 1919–2000, מוזיאון ארץ-ישראל ויד יצחק בן-צבי, 2002
↑  יעקב שמעוני, ערבי ארץ ישראל, תל אביב: עם עובד, תש"ז, עמ' 119.
בית הקברות מתקופת הברונזה המאוחרת בחוף פלמחים

בית הקברות מתקופת הברונזה המאוחרת בחוף פלמחים הוא אתר קבורה הממוקם כ-200 מטר דרומית לשפך נחל שורק אל הים התיכון, צפונית לאתר יבנה-ים.
האתר התגלה במקרה לאחר שסערה חזקה התרחשה במקום בשנת 1960, הגלים חשפו מספר קברים על קו החוף של קיבוץ פלמחים, ובמשך השנים שלאחר מכן רוחות שנשבו חשפו קברים נוספים. החוקרים שעבדו במקום הצליחו לאתר בו 23 קברים שהכילו מנחות קבורה שהעידו על קשרים עם קפריסין, התרבות המיקנית ומצרים העתיקה (חרפושיות) ושרידי נקברים. שני קברים נחשפו לראשונה על ידי אהרון קמפינסקי ושמואל ליפשיץ בשנת 1961, 13 קברים נחשפו על ידי רם גופנא ושמואל ליפשיץ בשנים 1967–1969, היתר נחשפו על ידי תושבי המקום, כשמתוכם נתגלו שישה קברים על ידי שמואל ליפשיץ ואחיו יובל ליפשיץ, תושבי הקיבוץ.
הקברים ממוקמים ברובם קרוב לקו החוף, בשטח מצומצם של כמה עשרות מטרים שתחומים בין שתי גבעות כורכר בצפון ובדרום האתר, מעט מהם נמצאו רחוקים ממנו. האדמה במקום היא אדמת כורכר (נפוצה במישור החוף הדרומי), ולכן קברים רבים כוסו במצע לבני כורכר, אולם אחד הקברים היה בנוי מאבן. חדירת גלי הים אל תוך החוף פגעה בקברים ובתכולתם במרוצת אלפי השנים שעברו מאז התקופה הכנענית.
ראו גם

מבני קבורה עגולים בפלמחים
הערות שוליים

↑  "עתיקות" כרך 74, 2013
אפוסטרוף

| אפוסטרוף |
| --- | --- | --- | --- | --- | --- | --- |

| סימני פיסוק | סימני כתב נוספים |  |  |  |  |  |
|  נקודה .   פסיק ,   נקודה ופסיק ;   סוגריים ( ) [ ] { }  נקודתיים :   מקף ־   שלוש נקודות …   קו מפריד –   סימן שאלה ?   סימן קריאה !   אפוסטרוף ’   גרש ׳   גרשיים ״   מירכאות “ ” ‘ ’   לוכסן /   סימן תמיהה ?!   |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
|  סימן קריאה הפוך ¡  סימן שאלה הפוך ¿  סימן אירוניה ⸮  |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
האַפּוֹסְטְרוֹף (’ או ') הוא סימן פיסוק המשמש במערכות אלפביתיות המבוססות על האלפבית הלטיני. במערכות אלפבית של שפות מסוימות האפוסטרוף, או סימן הדומה לו, הוא אות בזכות עצמה, לדוגמה: גוארני, טונגאית, טופי עתיקה ועוד. בהוואית קיים סימן דומה לאפוסטרוף המכונה ”אוקינה“ (ʻokina) אשר נחשב לאות באלפבית.
מקור המונח במילה היוונית ἀπόστροφος (אפוסטרופוֹס), שמשמעותה בקירוב ”הפניית גב“.
יש להבחין בין האפוסטרוף =’, (וכן דומיו הגרש הלטיני והמרכאות = '-'’‘) לבין הגרש העברי = ׳, שהוא קו אלכסוני ומוצב נמוך יותר ביחס לאות, ואשר משמש כסימן דיאקריטי לציון ההגייה החלופית של האותיות ג, ז ו־צ כ־ג׳, ז׳ ו־צ׳ וכסימן פיסוק לציון קיצורים או מספרים עבריים. כמו כן, יש להבדיל בין הגרש הרגיל לבין הגרש התנ״כי, שהוא טעם מקרא.
שימושים

לאפוסטרוף כסימן פיסוק שני שימושים עיקריים: ציון הישמטות אותיות וציון יחסת השייכות. באנגלית משמש האפוסטרוף במקרים נדירים בצורות ריבוי.
שימושים > השמטות אותיות

דוגמאות:
שימושים > השמטות אותיות > אנגלית

בקיצור it's לציון הישמטות האות i מתוך הצירוף it is
בקיצור 'twas לציון הישמטות האות i מתוך הצירוף it was
שימושים > השמטות אותיות > צרפתית

בקיצור l'église לציון הישמטות האות a בשרשורן של המילים la église
בקיצור qu'il לציון הישמטות האות e בשרשורן של המילים que il
שימושים > יחסת השייכות

דוגמאות:
שימושים > יחסת השייכות > אנגלית

צעצועי הילד: the boy's toys; צעצועי הילדים: the boys' toys
שימושים > יחסת השייכות > גרמנית

לציון יחסת השייכות בשמות המסתיימים באות s או x:
אביו של מקס: Max' Vater
שימושים > ריבוי באנגלית

באנגלית מקובל להשתמש באפוסטרוף לציון ריבוי של אותיות יחידות:
Be sure to dot your i's
Learn your ABC's
בריבוי של אותיות גדולות משתמשים באפוסטרוף רק בתחילת משפטלמניעת ריבוי משמעויות:
I got three A's in my exams.
A's are the highest marks achievable in these exams.
שימושים > שינויי הגייה

בכתיב אנגלי הוספת אפוסטרוף תשנה הגייה[דרוש מקור] של s ל z משמש גם עבור מילים/שמות שמסתיימים ב-s, -se, -z, -ze, -ce, -x,-xe. ליצירת צליל שונה.
St James' נהגה כ סאינט ג'ימז
for convenience' sake
for goodness' sake
for appearance' sake
for compromise' sake
ראו גם

גרש
טילדה
הערות שוליים

↑  
apo–.
+
streb(h)- (American Heritage® Dictionary)
↑  תרגום: שימו לב להוספת נקודה באותיות ה- i
↑  תרגום:למד/י את ה"אלף בית" שלך
↑  פרט לאותיות S ו-C בהן יש תמיד שימוש באפוסטרוף
↑  "Purdue University Online Writing Lab Archive: The Apostrophe". אורכב מ-המקור ב-2016-10-01. נבדק ב-2016-09-27.
אנה צוצ'יה

| --- | --- |

 לידה:  11 במרץ 1984 (בת 40) טוקיו, יפן 
 שם לידה:  Anna Marie Heider Tsuchiya
 סוגה מועדפת:  ג'יי-רוק, פאנק רוק, ג'יי-פופ 
 מדינה:  יפן 
 תקופת הפעילות:  מ-1998 
 פרסים והוקרה:  Blue Ribbon Awards for Best Newcomer (2005) 
 http://www.anna-t.com
 פרופיל ב-IMDb
 
אנה צוצ'יה (ביפנית: 土屋 アンナ; נולדה ב-11 במרץ 1984 בטוקיו, יפן) היא זמרת, דוגמנית ושחקנית יפנית.
קריירת דוגמנות

נולדה בטוקיו לאבא פולני-אירי אמריקאי ואמא יפנית. שמה בלידה היה אנה-מרי היידר צוצ'ייה.
בגיל 14 התגלתה צוצ'יה על ידי המגזין "Seventeen" והחלה קריירת הדוגמנות.
צוצ'יה הפכה לדוגמנית מבוקשת, ובשנת 2002 עשתה קמפיינים למספר רב של חברות, כיום היא עדיין מדגמנת במגזינים.
קריירת שירה

בסוף שנת 2002, השתתפה בפרויקט הקרוי "Spin Aqua" יחד עם קז איווייק, במסגרתו הוציאו השניים אלבום, 3 סינגלים ו-DVD אחד.
לאחר הפרויקט, לא פרסמה צוצ'יה אלבומים נוספים עד לשנת 2005, אז הודיעה על תוכניות לקריירת סולו. ב-24 באוגוסט 2005 הוציאה לאור את המיני אלבום הראשון שלה, "Taste My Beat". ב-2006, הוציאה את הסינגל הראשון בקריירת הסולו שלה "Change your life". חודשיים לאחר מכן הוציאה את הסינגל השני "Slap that Naughty Body / My Fate" ואת אלבום הרמיקס "Taste My Xxxremixxxxxxx!!!!!!!! Beat Life!" שיצא באותו יום. הסינגל השלישי שלה, "Rose" שימש כפתיח לסדרת האנימה "Nana", באותה שנה יצא האלבום "Strip Me?".
בתחילת שנת 2007 יצא הסינגל "Kuroi Namida", אשר שימש כשיר סיום לסדרת האנימה "Nana". בתחילת פברואר יצא הסינגל "Lucy" ומיד אחריו יצא האלבום "Anna Tsuchiya Inspi' Nana". לאחר מכן יצא האלבום "Nana Best". הסינגל האחרון שהוציאה צוצ'יה נקרא "Bubble Trip / Sweet Sweet Song". ב-28 בנובמבר 2007, צוצ'יה מתכננת להוציא סינגל נוסף.
קריירת משחק

צוצ'יה החלה את קריירת המשחק שלה בסרט "בנות קמיקאזה" שנכתב על ידי נובאלה טאקמודו. היא שיחקה בסדרות דרמה ודיבבה את קולה של לינדזי לוהן בסרט "חיפושית בהילוך גבוה". הסרט האחרון שבו השתתפה היה "Sakuran", שיצא לבתי הקולנוע בפברואר 2007.